als_Latn dik_Latn ron_Latn
46-vjeçari dhe institucioni drejtues i futbollit francez gjetën gjuhën e përbashkët për ta shtyrë edhe me dy vjet bashkëpunimin..
Federata Franceze e Futbollit njofton zyrtarisht zgjatjen e kontratës me trajnerin Didier Deschamps deri në vitin 2018 kur do të zhvillohet Kupa e Botës. 46-vjeçari dhe institucioni drejtues i futbollit francez gjetën gjuhën e përbashkët për ta shtyrë edhe me dy vjet bashkëpunimin pas rezultateve pozitive të arritura nga kombëtarja e "Gjelave" nën drejtimin e ish mesfushorit të Juventusit dhe kombëtares transalpine.
Gjatë ditëve të fundit, palët kishin nisur bisedimet për ta shtyrë përtej vitit 2016 bashkëpunimin dhe tashmë është zyrtare, Deschamps do ta drejtojë Francën edhe në Botërorin e vitit 2018. "Me inisiativën e presidentit të federatës, Noel Le Graet, Komiteti Ekzekutiv vendosi të zgjasë edhe për dy vite shtesë kontratënb e trajnerit të kombëtares", theksohet mes të tjerash në deklaratën e publikuar. Deschamps e mori drejtimin e Kombëtares së Francës pas largimit të Laurent Blanc në vitin 2012. Ai e udhëhoqi kombëtaren në Kupën e Botës 2014 ku Franca u eleminua në çerekfinale nga Gjermania që më pas u shpall kampione bote. Përveç Juventusit, Deschamps ka mbajtur të veshur edhe fanellat e Monaco dhe Olimpique Marseille.
als_Latn als_Latn als_Latn